**Molėtų rajono savivaldybės taryba**

**SPRENDIMAS**

**DĖL molėtų rajono savivaldybės turto PERDAVIMO MOLĖTŲ GIMNAZIJAI**

2020 m. sausio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 6, 7 punktais, 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 20 punktu, atsižvelgdama į Molėtų socialinės paramos centro 2020 m. sausio 5 d. raštą Nr. SŽ-36 „Dėl transporto priemonės „Ford Transit/Tourneo“ perdavimo“ ir Molėtų socialinio paramos centro direktoriaus 2020 m. sausio 5 d. įsakymą Nr. V-2 „Dėl transporto priemonės „Ford Transit/Tourneo“ perdavimo“, Molėtų gimnazijos 2020 m. sausio 17 d. raštą Nr. V3-9 „Dėl turto perdavimo“,

Molėtų rajono savivaldybės taryba n u s p r e n d ž i a:

1. Perduoti Molėtų gimnazijai, kodas 191227820, Savivaldybės savarankiškosioms funkcijoms - švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui, bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimui – įgyvendinti Savivaldybei nuosavybės teise priklausantį ir šiuo metu Molėtų socialinės paramos centro patikėjimo teise valdomą bei pripažintą nereikalingu funkcijoms vykdyti ilgalaikį materialųjį turtą - 2004 m. pagamintą mikroautobusą FORD TRANSIT/TOURNEO, kurio valstybinis Nr. GRA602, identifikavimo Nr. WFOPXXGBFP2A22668, įsigijimo vertė 0,29 Eur, likutinė vertė 2020 m. sausio 1 d. 0,00 Eur, patikėjimo teise naudoti, valdyti ir disponuoti juo.

2. Įgalioti Molėtų socialinės paramos centro direktorę Jurgitą Burbaitę pasirašyti sprendimo 1 punkte nurodyto turto perdavimo - priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras